נפתלי קמפה

נפתלי יוסף קמפה (נולד בי"ד בניסן ה'תש"ן, 8 באפריל 1990) הוא זמר ומלחין חרדי־ליטאי ישראלי, בסגנון מוזיקה חסידית.

==ביוגרפיה==
קמפה נולד במושב תפרח ליצחק ואסתר, שניהם ממוצא ייקי - גרמני, אמו ילידת קיבוץ חפץ חיים ואביו ממושב בית חלקיה. הצעיר מבין שישה.

בילדותו המשפחה התגוררה בנתיבות, שם היו מקורבים לראש ישיבת הנגב בזמנו, רבי ראובן יוסף גרשונוביץ. לאחר מכן עברו לתפרח.

למד בישיבה קטנה "תפארת ציון" בבני ברק ולאחר מכן בישיבת "ים התורה" בירושלים, בישיבה גדולה למד בישיבת קול תורה שם גם התחיל ללמוד לנגן בגיטרה והחל לערוך "קומזיצים" בקרב בחורי ישיבות חרדיים.

== קריירה ==
באוגוסט 2014 הוציא את סינגל הבכורה שלו "לב שופכים", בעיבודו של אלי קליין.

במאי 2018 הוציא לאור את הסינגל "בעבור אבותינו", שהופק על ידי אלי קליין ואיצי ברי, מתוך אלבום הבכורה שלו.<ref></ref>

בשנת 2018 הוציא את אלבום הבכורה שלו "ליחדא שמא", אותו הפיקו אלי קליין ואיצי ברי. באלבום שנים עשר שירים כאשר עשרה מתוכם הם לחניו של קמפה ושניים הם גרסאות כיסוי שלו ללחנים לא מוכרים של שלמה קרליבך.

בפברואר 2020 הוציא לאור את אלבומו השני, "אנה אלך", גם הוא בהפקת אלי קליין ואיצי ברי.

באוקטובר 2021 הוציא הוציא את הסינגל-קליפ "חושב על ירושלים" בהשראת אמרה של שלמה קרליבך, מתוך אלבומו השלישי.<ref></ref> האלבום, "כמלאך", יצא בהמשך החודש.<ref></ref>

באוגוסט 2022 הוציא את אלבומו הרביעי - "זמן אלול", שמורכב מגרסאות כיסוי שלו לשירי הימים הנוראים.<ref></ref>

ביולי 2023 הוציא את אלבומו החמישי - "ליבי", בהפקתם של אלי קליין ואיצי ברי.<ref></ref><ref></ref> מבקר המוזיקה נתנאל לייפר העניק לאלבום ביקורת חיובית וכתב "קמפה הוא הקול החדש של המוזיקה החסידית. האלבום החדש - 'ליבי' הוא אלבום מיינסטרים חרדי, מקורי, נעים וכיפי, המזכיר לנו בצורה ברורה למה נפתלי קמפה אהוב כל כך."<ref></ref>

מגיש את התוכנית "נפתלי קמפה מנגן לכם את יום שישי" ברדיו קול חי מיוזיק.

===הוקרה===
אלבומו הראשון, "ליחדא שמא", זכה בתואר "אלבום השנה" במצעד סיכם שנת תשע"ט במוזיקה החסידית שערך מבקר המוזיקה נתנאל לייפר באתר כיכר השבת.

שירו "חושב על ירושלים" זכה במקום השלישי בקטגוריית "שיר השנה" במצעד השנתי של האתר "כיכר השבת" לסיכום שנת תשפ"ב במוזיקה היהודית.

בחודש אוקטובר 2022, תשרי תשפ"ג, זכה בתואר "זמר השנה" ו-"אלבום השנה" עם אלבומו "כמלאך", במצעדי המוזיקה של תחנת הרדיו "קול חי מיוזיק", ושל האתר "כיכר השבת". במצעד של תחנת הרדיו "קול פליי" זכה אלבומו של קמפה בתואר "אלבום השנה" ומגזין "קול פליי" שתמונתו של קמפה הופיעה בשער זכה בתואר "מגזין השנה".

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של קמפה בשנה זו וכתב "מי שהמשיך ללחוץ על הגז השנה, היה נפתלי קמפה, שהוציא אלבום נוסף - ליבי, שהתקבל באהבה רבה. קמפה ממשיך בנוסחה הטובה והיעילה שלו, בה הוא מלחין שירים נעימים וקליטים במיוחד, כשהוא ממשיך לכבוש קהלים חדשים ולהופיע רבות בארץ ובחו"ל."

באוקטובר 2023, תשרי תשפ"ד, זכה בתואר "זמר השנה" במצעדי המוזיקה של אתר כיכר השבת, אתר המחדש,<ref></ref> רדיו קול חי מיוזיק,<ref></ref> ורדיו קול פליי.<ref></ref> אלבומו של קמפה, "ליבי", זכה במצעדים אלו ובמצעד של רדיו קול ברמה, בתואר "אלבום השנה".<ref></ref>

== חיים אישיים ==
נשוי ללאה שנקר, ואב לבן ושתי בנות. מתגורר בשכונת הגבעה הצרפתית בירושלים.

==דיסקוגרפיה==

== קישורים חיצוניים==

* 

* 
* 
* 
* 
* 
* 
* 

==הערות שוליים==

קטגוריה:חרדים ישראלים
קטגוריה:בוגרי ישיבת קול תורה
קטגוריה:סגל רדיו קול חי מיוזיק
קטגוריה:זמרים חסידיים ישראלים
קטגוריה:הגבעה הצרפתית: אישים
קטגוריה:ישראלים שנולדו ב-1990
*